La Ondo jubileas: 1000 tagoj da senĉesa informado
#000000
Hodiaŭ, la 26an de septembro, je la 269a tago de la 2022a jaro, la novaĵretejo La Ondo de Esperanto havas interesan jubileon. Jam dum 1000 sinsekvaj tagoj ekde la 1a de januaro 2020 en nia novaĵretejo ĉiutage aperas almenaŭ unu nova teksto. Ni memorigas, ke ĉi tiu retejo estis lanĉita la 2an de septembro 2010 kiel La Balta Ondo. Ekde tiam (inkluzive de ĉi tiu artikolo) en ĝi aperis 3034 tekstoj. Ilin garnas 4253 ilustraĵoj (dum la lastaj cent tagoj aldoniĝis 103 tekstoj kaj 113 ilustraĵoj).
#000001
Laŭ nia vizitkalkulilo, instalita komence de 2020, la plej ofte vizitita afiŝo estas artikolo de la ĉefredaktoro de La Ondo de Esperanto pri la Ruslanda censo; verkita antaŭ dek jaroj, ĝi danke al pluraj referencoj en la reto finfine superis la antaŭan unualokaĵon: la diskutartikolon Granda skismo en Esperantujo de la Tjumena ĵurnalisto kaj esperantisto Stanislav Belov. Ĝi estas la unua artikolo en nia retejo, kiu superis la nombron 3000 legoj. Al la tria loko promociiĝis la baza informilo pri BET-56 en Klajpedo, ĝi puŝis al la kvara loko la Korĵenkovan artikolon pri la lasta vivojaro de Zamenhof estas la tria plej legata teksto.
#000002
Ĝin pretigas en Kaliningrado (Ruslando) Halina Gorecka (eldonanto) kaj Aleksander Korĵenkov (redaktoro).
Malkiel la retejo, kiu plu estas libere legebla de ĉiu deziranto, la almanakon ricevas nur tiuj, kiuj abonas ĝin. Estas tri abonkategorioj:
#000005
Demonstraj versioj de “La Ondo”
Musklaku la kovrilon por legi pliajn informojn.
#000012